গত সেপ্টেম্বরে প্রথম বিষয়টা সামনে আসে। বিদেশি এক অনলাইন ফোরামে দেখা যায় একটি বিজ্ঞাপন। বিজ্ঞাপনে বলা হয়েছে ১০ সেন্টের বিনিময়ে ফেসবুকের ব্যক্তিগত নথি বিক্রি করা হচ্ছে। নামী দামি লোকেদের ব্যবহার করা সামগ্রী নিলামে চড়ে, এ তো হামেশাই শোনা যায়। দু'জন ব্যক্তির নিতান্ত ব্যক্তিগত আলাপচারিতাও যে বিক্রি হতে পারে তা না দেখলে বিশ্বাস করা কঠিন হত! এই জন্যেই বলে- সব কুছ বিকতা হ্যায়। আন্তর্জাতিক সংবাদ মাধ্যমে সম্প্রতি একটি প্রতিবেদনে জানানো হয়েছে, ১২ কোটি ফেসবুক ব্যবহারকারীর ব্যাক্তিগত চ্যাট-সহ আরও নানা তথ্য বিক্রি হচ্ছে অনলাইনে।